דירה מיוחדת מאוד, מושקעת לפרטי פרטים! אי אפשר לפספס כמובן את מוטיב הארי פוטר! היה בה מעל ומעבר למה שציפינו. מיטות נוחות, הכל נקי ובשפע, מטבח מאובזר פלוס פלוס (אכלנו לרוב בדירה וזה היה מאוד נוח), חדר כושר מעולה ומנגל במרחב משותף, נוף מדהים, חניה ציבורית ואמינה לרכב בתשלום במרחק של כמה דקות הליכה (היינו עם רכב שכור), תחבורה ציבורית קרובה.
כדאי לדעת שהבניין נמצא בכיוון יציאה אחד (ביציאה מהבניין שמאלה) במרחק של כמה מטרים מאיזור פחות נעים להסתובבות (גם לנשים וגם לגברים). לא ממליצה להגיע לשם בטעות לבד או בכלל.
אם יוצאים ימינה מהבניין כמה מטרים נמצאים ברחוב מרקט הסואן והבטוח להסתובבות. חוויה אחרת לגמרי. אמנם חסרי הבית נמצאים גם שם אבל התחושה לא מאיימת כמו ביציאה שמאלה מהבניין.
מבחינת כמות אנשים אידיאלית לשהייה בדירה - בעייני 4-5 לא יותר למרות שמבחינת לינה יש מקום ל-10 אנשים. תלוי אם אתם באים כמשפחה ורוצים קצת פרטיות או כחברים שבאים להסתובב רוב היום ומגיעים לדירה לישון בלילה.
בכל מקרה - מדובר בשהייה חווייתית ביותר.